62014TJ0826_INF
A Törvényszék ítélete (nyolcadik tanács), 2023. szeptember 27. – Spanyolország kontra Bizottság
(T‑826/14. sz. ügy) (
1
)
„Állami támogatások – Spanyolország által végrehajtott támogatási program – Társaságiadó‑levonások, amelyek lehetővé teszik a Spanyolországban adóilletőséggel rendelkező vállalkozások számára a külföldi holdingtársaságokban való közvetlen részesedésszerzés útján külföldi vállalkozásokban való közvetett részesedésszerzésekből eredő üzleti vagy cégérték amortizációját – A támogatási programot jogellenesnek és a belső piaccal összeegyeztethetetlennek nyilvánító és a kifizetett támogatások visszatéríttetését elrendelő határozat – 2011/5/EK határozat – 2011/282/EU határozat – Hatály – Jogi aktus visszavonása – Jogbiztonság – Jogos bizalom”
1.
Államok által nyújtott támogatások – Valamely támogatás belső piaccal való összeegyeztethetetlenségét megállapító és a visszatéríttetését elrendelő bizottsági határozat – Külföldi vállalkozásokban való részesedésszerzés esetén az üzleti és cégérték adózási amortizációjából álló támogatási program – A Bizottság határozatának hatálya – Az adózási amortizációs rendszert a közvetlen részesedésszerzések esetére korlátozó nemzeti közigazgatási gyakorlat – Mind a közvetlen, mind a közvetett részesedésszerzésekre vonatkozó bizottsági határozat – A nemzeti hatóságok által elfogadott új közigazgatási gyakorlat – A relevancia hiánya
(EUMSZ 107. cikk, (1) bekezdés)
(lásd: 41–67. pont)
2.
Államok által nyújtott támogatások – Valamely támogatás belső piaccal való összeegyeztethetetlenségét megállapító és a visszatéríttetését elrendelő bizottsági határozat – Külföldi vállalkozásokban való részesedésszerzés esetén az üzleti és cégérték adózási amortizációjából álló támogatási program – Mind a közvetlen, mind a közvetett részesedésszerzésekre vonatkozó bizottsági határozat – A kedvezményezettek bizonyos közvetlen és közvetett részesedésszerzésekkel kapcsolatos jogos bizalmának fennállását megállapító határozat – Kizárólag a közvetett részesedésszerzésekre vonatkozó új határozat elfogadása – A jogos bizalom fennállását el nem ismerő új határozat – Megengedhetőség pontatlan és döntő információk nemzeti hatóságok általi továbbítása esetén – Nem teljesített feltétel
(EUMSZ 107. cikk, (1) bekezdés; 659/1999 rendelet, 9. cikk, és 13. cikk, (3) bekezdés)
(lásd: 69–75. pont)
3.
Államok által nyújtott támogatások – Valamely támogatás belső piaccal való összeegyeztethetetlenségét megállapító és a visszatéríttetését elrendelő bizottsági határozat – Külföldi vállalkozásokban való részesedésszerzés esetén az üzleti és cégérték adózási amortizációjából álló támogatási program – Mind a közvetlen, mind a közvetett részesedésszerzésekre vonatkozó bizottsági határozat – A kedvezményezettek bizonyos közvetlen és közvetett részesedésszerzésekkel kapcsolatos jogos bizalmának fennállását megállapító határozat – Kizárólag a közvetett részesedésszerzésekre vonatkozó új határozat elfogadása – A jogos bizalom fennállását el nem ismerő új határozat – A jogbiztonság elvének megsértése – A bizalomvédelem elvének megsértése
(EUMSZ 107. cikk, (1) bekezdés)
(lásd: 76–82. pont)
Rendelkező rész
1)
A Törvényszék a Spanyolország által végrehajtott SA.35550 (13/C) (korábbi 13/NN) (korábbi 12/CP) számú állami támogatásról – Külföldi vállalkozásban való részesedésszerzés esetén az üzleti és cégértékre alkalmazott adózási amortizációra vonatkozó rendszer – szóló, 2014. október 15‑i (EU) 2015/314 bizottsági határozatot megsemmisíti.
2)
A Törvényszék az Európai Bizottságot kötelezi a költségek viselésére, ideértve az ideiglenes intézkedés iránti eljárás költségeit is.
(
1
)	HL C 65., 2015.2.23.